14. ΒΑΣΙΛΙΚΟΝ ΔΙΑΤΑΓΜΑ της 27 Μαΐου/4 Ιουν. 1953 (ΦΕΚ. Α΄  148) Περί των όρων πωλήσεως της Ναξίας σμύριδος. Έχοντες υπ’ όψιν 1)το άρθρ. 11 του Ν.Δ. της 22 Ιουλ. 1933 κυρωθέντος δια του Νόμ. 5958 του 1933 και 2)την υπ’ αριθ. 255 της 6.5.53 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-Οι κατά τας κειμένας διατάξεις δικαιούμενοι εις αγοράν σμύριδος και επιθυμούντες να προβώσιν εις ταύτην υποβάλλουσι σχετικήν αίτησιν εις το Υπουργείον Βιομηχανίας. Η αίτησις δέον 1)να φέρη την υπογραφήν ή αυτού τούτου του ενδιαφερομένου προσώπου ή του δια δημοσίου ή ιδιωτικού εγγράφου διωρισμένου προς τον σκοπόν τούτον πληρεξουσίου αυτού. Επί αλλοδαπών αιτητών τόσον αι εν τη απ’ ευθείας αιτήσει, όσον και εν τω ιδιωτικώ πληρεξουσίω υπογραφαί δέον να ώσι κεκυρωμέναι υπό της πλησιεστέρας εις το Κατάστημα Ελληνικής Προξενικής Αρχής, 2)να συνοδεύηται υπό πιστοποιητικού εκδιδομένου υπό της αρμοδίας αλλοδαπής Αρχής, εμφαίνοντος ότι ο αιτών εργοστασιάρχης ή οίκος κατεργάζεται ή χρησιμοποιεί σμύριδα. Το πιστοποιητικόν τούτο δέον να είναι επικεκυρωμένον υπό της πλησιεστέρας προς το Κατάστημα Ελληνικής Προξενικής Αρχής. Του εν λόγω πιστοποιητικού το Υπουργείον Βιομηχανίας δύναται να ζητήση ανανέωσιν οποτεδήποτε ήθελε κρίνει σκόπιμον, 3) να συνοδεύηται υπό βεβαιώσεως της Εταιρείας Διαχειρίσεως Υπεγγύων Προσόδων ότι κατετέθη παρ’ αυτή εγγυητική επιστολή μιας των εν Ελλάδι ανεγνωρισμένων Τραπεζών, δι’ ης αύτη θα εγγυάται ανεπιφυλάκτως δια την πλήρη συμμόρφωσιν του αγοραστού προς τους όρους του παρόντος Δ/τος. Ο τύπος και το περιεχόμενον της εγγυητικής επιστολής καθορισθήσεται δι’ αποφάσεως του Υπουργού Βιομηχανίας, 4)να συνοδεύηται υπό των  Σελ. 672(α) Τεύχος 528-Σελ.56 αποδεικτικών καταθέσεως εις τι Δημόσιον Ταμείον του προσθέτου τιμήματος της υπ’ αυτού αιτουμένης προς αγοράν σμύριδος και 5)να περιέχη τον διορισμόν αντικλήτου κατοικούντος εν Αθήναις μετά σημειώσεως της οδού και του αριθμού της κατοικίας του. Τα αιτούμενα προς αγοράν ποσά σμύριδος καθορίζονται εις ακεραίους τόννους. Αίτησις μη περιέχουσα τα κατά το άρθρον τούτο στοιχεία δεν λαμβάνεται υπ’ όψιν. 13.Μ.ι.14 Ναξιώτικη Σμύριδα Άρθρ.2.-1.Άμα τη υποβολή της κατά το προηγούμενον άρθρον αιτήσεως του αγοραστού, εκδίδεται υπό της αρμοδίας Υπηρεσίας του Υπουργείου Βιομηχανίας απόφασις διαθέσεως της αιτηθείσης ποσότητος σμυρίδος. Εάν δεν υπάρχη εις τας αποθήκας του Δημοσίου η ποιότης ή η ποσότης της αιτηθείσης προς αγοράν σμύριδος, η υποβληθείσα αίτησις είναι ανίσχυρος μη δημιουργούσα δια τον αγοραστήν δικαίωμα προτεραιότητος, η δε κατατεθείσα εγγύησις αποδίδεται τω καταθέτη. 2.«Η κατά την προηγουμένην παράγραφον απόφασις διαθέσεως της σμύριδος, εφ’ όσον υπάρχει διαθέσιμος σμύρις, κοινοποιείται εις τον ενδιαφερόμενον αγοραστήν, υποχρεούμενον όπως εντός 60 ημερών, αρχομένων από της επομένης της ημερομηνίας της περί διαθέσεως αποφάσεως του Υπουργού, παραλάβη ολόκληρον την αγορασθείσαν ποσότητα. 3.Εντός προθεσμίας, δύο μηνών προκειμένου περί διαθέσεως μέχρι 300 τόννων σμύριδος, τεσσάρων μηνών προκειμένου περί διαθέσεως 301 μέχρι 600 τόννων, εξ μηνών προκειμένου περί διαθέσεως 601 μέχρι 1.000 τόννων και οκτώ μηνών προκειμένου περί διαθέσεως 1.001 τόννων και άνω, από της κατά τα κατωτέρω οριζόμενα συντάξεως του πρωτοκόλλου παραδόσεως, ο αγοραστής οφείλει να καταβάλη εις το Ταμείον της Εταιρείας Διαχειρίσεως Υπεγγύων Προσόδων το κύριον τίμημα της υπ’ αυτού παραληφθείσης σμύριδος και να υποβάλη εις το Υπουργείον Βιομηχανίας τα αποδεικτικά της εμπροθέσμου ταύτης καταθέσεως. Άμα τη καταθέσει του εν λόγω κυρίου τιμήματος εις την ρηθείσαν Εταιρείαν, αύτη υποχρεούται εις άμεσον επιστροφήν της σχετικής εγγυήσεως. Οι βουλόμενοι δύνανται να καταβάλωσιν αμέσως ολόκληρον το τίμημα της εις αυτούς διατεθείσης σμύριδος. Εν τη περιπτώσει ταύτη, η μη τυχόν παραλαβή της υπό τούτων αγορασθείσης σμύριδος εντός 60 ημερών έχει ως μόνην συνέπειαν την υποχρέωσιν του αγοραστού προς πλήρωσιν ενοικίου και φυλάκτρων μέχρι της παραλαβής της σμύριδος μη ακυρουμένης της διαθέσεως κατά τας διατάξεις της παρ. 5 του παρόντος άρθρου. Εν περιπτώσει μη εμπροθέσμου καταθέσεως του ως άνω κυρίου τιμημάτος, η Εταιρεία Διαχειρίσεως Υπεγγυών Προσόδων υποχρεούται όπως, εντός δύο ημερών από της λήξεως των ανωτέρω καθοριζομένων προθεσμιών, ειδοποιήση σχετικώς το Υπουργείον Βιομηχανίας, διαβιβάζουσα συνάμα εις αυτό και την εγγυητικήν επιστολήν, οπότε το τίμημα τούτο εισπράττεται εκ της εγγυήσεως, της εγγυηθείσης Τραπέζης υποχρεουμένης να καταβάλη αυτό ευθύς ως ήθελεν ειδοποιηθή υπό του Υπουργείου Βιομηχανίας. 4.Επί πλειόνων πρωτοκόλλων παραδόσεως, συντασσομένων εις περίπτωσιν διακοπής της φορτώσεως, λαμβάνεται υπ’ όψιν προς υπολογισμόν των ως άνω προθεσμιών το τελευταίον τούτων, εφ’ όσον πρόκειται περί της αυτής διαθέσεως. Πάντως, η παραλαβή ολοκλήρου του ποσού δέον να πραγματοποιηθή εντός της προθεσμίας των 60 ημερών, κατά τα εν τη παρ. 2 του παρόντος άρθρου οριζόμενα. 5.Εν περιπτώσει καθ’ ην δι’ οιονδήποτε λόγον ο αγοραστής δεν παραλάβη την εις τούτον διατεθείσαν σμύριδα εντός της προθεσμίας των 60 ημερών, υποχρεούται εις καταβολήν φυλάκτρων και ενοικίου χιλίων δραχμών κατά τόννον, δι’ εκάστην ημέραν πέραν της προθεσμίας ταύτης και μέχρι της λήξεως των υπό της παρ. 3 του παρόντος άρθρου καθοριζομένων προθεσμιών. Εάν και εντός των προθεσμιών τούτων ο αγοραστής δεν παραλάβη την διατεθείσαν εις αυτόν σμύριδα, εξαιρουμένης της περιπτώσεως της κατά το εδάφ. 2 της παρ. 3 του παρόντος άρθρου αμέσου καταβολής ολοκλήρου του τιμήματος της διατεθείσης σμύριδος, η διάθεσις ακυρούται αυτοδικαίως, καταπίπτει δε υπέρ του Δημοσίου, εισπραττόμενον εκ της εγγυήσεως, ποσόν ίσον προς το 1/10 του τιμήματος της διατεθείσης και μη παραληφθείσης σμύριδος και ολόκληρον το ποσόν των φυλάκτρων και ενοικίου. Επίσης απόλλυται υπέρ του Δημοσίου και το κατατεθέν εις το Δημόσιον Ταμείον πρόσθετον τίμημα». Αι παρ. 2-5 αντικατεστάθησαν ως άνω δια του Β.Δ. 29 Μαΐου/11 Ιουν. 1954 (ΦΕΚ. Α΄ 119). Άρθρ.3.-Ο αγοραστής δικαιούται να χρησιμοποιή πάντα τα μέσα μεταφοράς, ζυγίσεως και φορτώσεως, άτινα διαθέτει το Δημόσιον, ων υπεύθυνος δια πάσαν εκ κακής χρήσεως ζημίαν αυτών. Την εκτίμησιν της εκ κακής χρήσεως ζημίας διενεργεί ο Προϊστάμενος της Υπηρεσίας Σμυριδωρυχείων. Προς κάλυψιν της πιθανής ταύτης ζημίας ως και των κατ’ άρθρ. 2 του παρόντος φυλάκτρων και ενοικίου η κατατιθεμένη εγγυητική επιστολή δέον να είναι προσηυξημένη με 1% επί της αξίας της πωλουμένης σμύριδος. Άρθρ.4.-Καταργούνται 1)το από 4 Απρ. 1923 Β.Δ/μα «περί διαθέσεως της Ναξίας Σμύριδος», 2) το από 23 Οκτ. 1923 Β.Δ/γμα «περί τροποπ. και συμπλ. του από 4 Απρ. 1923 Β.Δ/τος» πλην του άρθρ. 2 αυτού, διατηρουμένου εν ισχύϊ, 3)το από 26 Μαΐου 1924 Π.Δ/γμα «περί τροποπ. και συμπλ. του από 4 Απρ. 1923 Β.Δ/τος», 4)το από 29 Απρ. 1925 Β.Δ/μα «περί του    τρόπου    καταρτίσεως     της εγγυήσεως προς Σελ. 673 Ναξιώτικη Σμύριδα 13.Μ.ι.14 αγοράν Ναξίας σμύριδος» και 5)το από 27 Νοεμ. 1925 Π.Δ/μα «περί τροποπ. και συμπλ. του από 4 Απρ. 1923 Β. Δ/τος». Η ισχύς του παρόντος άρχεται από της εν τη Εφημερίδι της Κυβερνήσεως δημοσιεύσεώς του. 